ธปท.ยังติดใจอำนาจบริหารนครหลวงไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — บอร์ดกองทุนฟื้นฟูฯ ยอมรับปิดดีลขายหุ้นนครหลวงไทยไม่ลง 2 ประเด็น
นางทองอุไร ลิ้มปิติ ผู้ช่วยผู้ว่าการธนาคารแห่งประเทศไทย (ธปท.) สายจัดการกองทุน ในฐานะผู้จัดการกองทุนเพื่อการฟื้นฟูและพัฒนาระบบสถาบันการเงิน (กองทุนฟื้นฟูฯ) เปิดเผยว่า การประชุมคณะกรรมการกองทุนฟื้นฟูฯ เมื่อวันที่ 17 ก.พ.ที่ผ่านมา ยังไม่สามารถตกลงในเรื่องการเข้าบริหารธนาคาร ราคาหุ้นที่จะซื้อขาย รวมถึงเงื่อนไขในการซื้อขายอื่น โดยยังต้องตกลงกันอีก เพราะบอร์ดกองทุนฟื้นฟูฯ ตกลงกันแล้วว่าจะยอมเท่าที่จะยอมได้
ทั้งนี้ เชื่อว่าจะสามารถสรุปได้ในการประชุมบอร์ดกองทุนฟื้นฟูฯ ช่วงกลางเดือนหน้า ซึ่งน่าจะเป็นการประชุมครั้งสุดท้าย และเมื่อได้ผู้ชนะการประมูลแล้ว กองทุนฟื้นฟูฯ จะต้องส่งเงื่อนไขการซื้อขายทั้งหมดให้นักลงทุนรายที่ชนะทราบภายใน 1 สัปดาห์ 
สำหรับกลุ่มธนชาตได้ขอซื้อหุ้นธนาคารหลวงไทยที่กองทุนฟื้นฟูฯ ถืออยู่ 47.58% ในวงเงินลงทุนมากกว่า 3 หมื่นล้านบาท
นางทองอุไร กล่าวว่า หลังจากการลงนามสัญญาซื้อขายแล้ว ก็จะกำหนดขั้นตอนการทำงานในเรื่องต่างๆ เช่น การอนุญาตให้ต่างชาติถือหุ้นได้เกิน 49% การแลกหุ้นระหว่างธนาคารที่อาจจะทำได้เกิน 10% ขั้นตอนการเข้าบริหารการแต่งตั้งผู้บริหาร ฯลฯ ซึ่งคงใช้เวลา 
อย่างไรก็ตาม กรณีขายหุ้นธนาคารไทยธนาคารขั้นตอนนี้ใช้เวลาประมาณ 5 เดือน และเมื่อทำทุกขั้นตอนเสร็จสิ้น จะกำหนดจ่ายเงินค่าหุ้นภายใน 7 วัน ต่อจากนั้นจะกำหนดการโอนหุ้น จึงจะถือว่าขายเสร็จสมบูรณ์